4. การประกอบธุรกิจของแต่ละสายผลิตภัณฑ์

บริษัท ไม่มีการลงทุนในลักษณะบริษัทย่อย หรือบริษัทร่วมที่มีอำนาจในการบริหาร

(1) ลักษณะของผลิตภัณฑ์หรือบริการ

บริษัท ดำเนินธุรกิจด้านการรับประกันวินาศภัยทุกประเภทเป็นหลัก
มีสำนักงานใหญ่อยู่ที่กรุงเทพมหานครฯ และมีสำนักงานตัวแทนทั่วประเทศถึง 310 แห่ง
โดยแบ่งเป็นเขตกรุงเทพมหานครฯ 46 แห่ง ภาคกลาง 38 แห่ง ภาคเหนือ 28 แห่ง
ภาคตะวันออกเฉียงเหนือ 33 แห่ง ภาคตะวันออก 69 แห่ง และภาคใต้ 96 แห่ง
ลักษณะของลูกค้าเป็นทั้งกิจการ นิติบุคคล โรงงาน ห้างร้าน สถาบันการศึกษา หน่วยงานของรัฐ
รัฐวิสาหกิจ และบุคคลธรรมดาทั่วราชอาณาจักร

บริษัท จัดประเภทของการรับประกันภัยที่มีให้บริการ ออกเป็น 8 ประเภท ดังนี้

1. การประกันอัคคีภัย

- การประกันอัคคีภัย

- การประกันอัคคีภัยสำหรับที่อยู่อาศัย

- การประกันอัคคีภัยสำหรับที่อยู่อาศัยแบบประหยัด

- การประกันภัยสิทธิการเช่า

- แผนประกันภัยพร้อมสรรพสำหรับบ้าน “ทวีค่า”

- แผนประกันภัยพร้อมสรรพสำหรับบ้าน “บ้านเมืองไทย”

- แผนประกันภัยพร้อมสรรพสำหรับบ้าน “Home Protect”

- แผนประกันภัยพร้อมสรรพสำหรับร้านค้า “ทวีผล”

- แผนประกันภัยพร้อมสรรพสำหรับร้านค้าและธุรกิจ SME “เมืองไทย SME Comprehensive”

2. การประกันภัยทรัพย์สิน

- การประกันความเสี่ยงภัยทุกชนิดของทรัพย์สิน

- การประกันภัยก่อการร้าย

3. การประกันภัยทางทะเลและขนส่ง

- การประกันภัยการขนส่งสินค้าทางทะเลและทางอากาศ

- การประกันภัยการขนส่งสินค้าภายในประเทศ

- การประกันภัยตัวเรือ

- การประกันภัยความรับผิดของผู้ขนส่ง

4. วิศวกรรม

- การประกันความเสี่ยงภัยทุกชนิดของผู้รับเหมาก่อสร้าง

- การประกันความเสี่ยงภัยทุกชนิดของผู้รับเหมาติดตั้งเครื่องจักร

- การประกันภัยเครื่องจักรกลที่ใช้ในการก่อสร้าง

- การประกันภัยเครื่องจักร

- การประกันภัยอุปกรณ์อิเล็กทรอนิกส์

- การประกันภัยหม้อกำเนิดไอน้ำและถังอัดความดันระเบิด

5. ความรับผิดและเบ็ดเตล็ด

- การประกันความเสี่ยงภัยทุกชนิด

- การประกันภัยกระจก

- การประกันภัยโจรกรรม

- แผนประกันภัยโจรกรรม “Asset Protect”

- การประกันภัยสำหรับเงิน
- การประกันภัยร้านค้าทอง

- การประกันภัยการขยายระยะเวลารับประกันสินค้าของผู้ผลิต สำหรับเครื่องใช้ไฟฟ้า “Happy
Warranty Plus”

- การประกันภัยการขยายระยะเวลารับประกันสินค้าของผู้ผลิต สำหรับโทรศัพท์มือถือ “Happy
Mobile Plus”

- การประกันภัยป้ายโฆษณา

- การประกันภัยผู้เล่นกอล์ฟ “เมืองไทย Golfer Care”

- การประกันภัยเงินทดแทนแรงงาน

- การประกันภัยความซื่อสัตย์

- การประกันภัยความรับผิดตามกฎหมายต่อสาธารณชน

- การประกันภัยความรับผิดตามกฎหมายอันเกิดจากการประกอบกิจการควบคุมประเภทที่ 3

สำหรับสถานีบริการน้ำมันเชื้อเพลิง

- การประกันภัยความรับผิดตามกฎหมายที่เกิดจากความบกพร่องในการปฏิบัติงานไม่เป็นไปตาม

เกณฑ์มาตรฐานการตรวจสอบตามกฎหมายในฐานะผู้ตรวจสอบอาคาร

- การประกันภัยความรับผิดอันเกิดจากการขนส่งวัตถุอันตรายทางบก

6. อุบัติเหตุส่วนบุคคลและสุขภาพ

- การประกันภัยอุบัติเหตุส่วนบุคคล (รายเดี่ยว)

- การประกันภัยอุบัติเหตุส่วนบุคคล (กลุ่ม)

- การประกันภัยอุบัติเหตุส่วนบุคคล (กลุ่ม) สำหรับนักเรียน

- การประกันภัยอุบัติเหตุสำหรับผู้โดยสารเรือรับจ้าง

- แผนประกันภัยอุบัติเหตุส่วนบุคคล “PA 200”

- แผนประกันภัยอุบัติเหตุส่วนบุคคล “Accident Protect”

- แผนประกันภัยอุบัติเหตุส่วนบุคคล “เมืองไทย จ่าย 1 คุ้มครอง 2”

- แผนประกันภัยอุบัติเหตุส่วนบุคคล “เมืองไทย PA Max”

- แผนประกันภัยอุบัติเหตุส่วนบุคคล “เมืองไทย Smile PA”

- แผนประกันภัยอุบัติเหตุส่วนบุคคล “เมืองไทย PA Plus”

- แผนประกันภัยอุบัติเหตุส่วนบุคคล “เมืองไทย Your PA”

- แผนประกันภัยอุบัติเหตุส่วนบุคคล “PA ผู้เยาว์”

- แผนประกันภัยอุบัติเหตุส่วนบุคคล “Enjoy Max”

- แผนประกันภัยอุบัติเหตุส่วนบุคคล “Enjoy Living”

- แผนประกันภัยอุบัติเหตุส่วนบุคคล “Enjoy More”

- แผนประกันภัยอุบัติเหตุส่วนบุคคล “Enjoy Plus”

- แผนประกันภัยอุบัติเหตุส่วนบุคคล “Enjoy Care”

- แผนประกันภัยอุบัติเหตุส่วนบุคคล “Enjoy Trip”

- แผนประกันภัยอุบัติเหตุส่วนบุคคล “Enjoy Relax”

- แผนประกันภัยอุบัติเหตุส่วนบุคคล “Enjoy Life”

- แผนประกันภัยอุบัติเหตุส่วนบุคคล “Enjoy Adventure”

- แผนประกันภัยอุบัติเหตุส่วนบุคคล “Enjoy Bonus”

- แผนประกันภัยอุบัติเหตุส่วนบุคคล “Lady Enjoy”

- แผนประกันภัยอุบัติเหตุส่วนบุคคล กลุ่ม “Happy Family”

- แผนประกันภัยอุบัติเหตุส่วนบุคคล กลุ่ม “คุ้มคุณ”

- แผนประกันภัยอุบัติเหตุส่วนบุคคล กลุ่ม สำหรับบริษัท ห้างร้าน

- แผนประกันภัยอุบัติเหตุส่วนบุคคล กลุ่ม สำหรับบริษัท ห้างร้าน (เครดิต)

- การประกันภัยอุบัติเหตุการเดินทาง รายเดี่ยว และกลุ่ม

- การประกันภัยอุบัติเหตุการเดินทางสำหรับธุรกิจนำเที่ยวและมัคคุเทศก์

- แผนประกันภัยอุบัติเหตุเดินทาง “เดินทางสบายใจ”

- แผนประกันภัยเดินทางต่างประเทศ “เมืองไทย Enjoy Travel”

- การประกันภัยสุขภาพ (กลุ่ม)

- แผนประกันภัยสุขภาพ เดี่ยว “Health Protect”

- แผนประกันภัย โรคร้ายแรง “Be Fit”

- แผนประกันภัย โรคร้ายแรง “Lady Fit”

- แผนประกันภัยโรคมะเร็ง “Cancer Care”

- แผนประกันภัยสินเชื่อธุรกิจขนาดกลางและขนาดย่อม “KBANK KLEAN LOAN PROTECTION”

- แผนประกันภัยสินเชื่อธุรกิจขนาดกลางและขนาดย่อม “KBANK KLEAN O/D PROTECTION”

7. ผลิตภัณฑ์พิเศษ

- การประกันภัยอัญมณีและทองคำ

- การประกันภัยก่อการร้าย (สำหรับธุรกิจขนาดใหญ่)

- การประกันภัยเครื่องบิน

- การประกันภัยสินเชื่อทางการค้า

- การประกันภัยความรับผิดตามกฎหมายอันเกิดจากผลิตภัณฑ์

- การประกันภัยความรับผิดของกรรมการและเจ้าหน้าที่บริหารของบริษัท

- การประกันภัยความรับผิดตามกฎหมายอันเกิดจากวิชาชีพ

8. ประกันภัยรถยนต์

- การประกันภัยรถยนต์ภาคบังคับ (พ.ร.บ.)

- การประกันภัยรถยนต์ภาคสมัครใจ ประเภท 1

- การประกันภัยรถยนต์ภาคสมัครใจ ประเภท 2

- การประกันภัยรถยนต์ภาคสมัครใจ ประเภท 3

- การประกันภัยรถยนต์ภาคสมัครใจ ประเภท 3 “TP 3” และ “TP-Save”

- การประกันภัยรถยนต์ภาคสมัครใจ ประเภท 5 “เมืองไทย 5 พลัส”

การเอาประกันภัยต่อ

บริษัท มีการเอาประกันภัยต่อกับบริษัทรับประกันภัยต่อชั้นนำทั้งในประเทศ และต่างประเทศ

(2) การตลาดและภาวะการแข่งขัน

ในปี 2551 เกิดวิกฤตการณ์ทางการเงินซึ่งส่งผลกระทบต่อเศรษฐกิจโลก
และสภาวะการเปลี่ยนแปลงทางการเมืองภายในประเทศ
จนนำไปสู่การปิดสนามบินนานาชาติในกรุงเทพฯ ส่งผลให้เศรษฐกิจไทยหดตัวอย่างรวดเร็ว
ซึ่งส่งผลกระทบต่อผลผลิตภาคอุตสาหกรรม ภาคการบริการ การอุปโภคบริโภค การท่องเที่ยว
การลงทุนภายในประเทศ และปริมาณการส่งออก ขยายตัวลดลงกว่าที่คาดการณ์ไว้เดิม
ซึ่งเป็นสัญญาณเตือนให้ผู้ประกอบการธุรกิจประกันวินาศภัยตระหนักถึงปัจจัยเสี่ยง
และผลกระทบต่อการขยายตัวของการรับประกันภัย ดังนั้นจึงต้องมีการวางแผนในการบริหาร
การลงทุน และการจัดการความเสี่ยงให้เหมาะสม โดยต้องติดตามปัจจัยหลักๆ ดังนี้

1.  เสถียรภาพทางการเมืองภายในประเทศ จากความไม่สงบ
    ความวุ่นวายทางการเมืองภายในประเทศ ในปี 2551
    ซึ่งส่งผลต่อความเชื่อมั่นของผู้บริโภคและนักลงทุนทั้งในและต่างประเทศ
    ชะลอการตัดสินใจลงทุนในประเทศไทย ประกอบกับวิกฤตเศรษฐกิจโลกซึ่งประเทศไทย
    ได้รับผลกระทบโดยตรงต่อการส่งออกที่ชะลอตัวลง
    ซึ่งเป็นปัจจัยสำคัญของผลิตภัณฑ์มวลรวมภายในประเทศ (GDP)
    ที่มีอัตราการชะลอลงอย่างต่อเนื่องในปี 2551 จากร้อยละ 4.9 ต่อปี มาอยู่ร้อยละ 3.0 ต่อปี
    และเศรษฐกิจไทยยังมีแนวโน้มการชะลอตัวลงอีกในปี 2552 โดยการคาดการณ์ GDP
    จากหน่วยงานต่างๆ ดังนี้

+-------------------------------------+--------------------------------+
| หน่วยงาน                             | GDP ปี 2552 (%)                 |
+-------------------------------------+--------------------------------+
| ธนาคารแห่งประเทศไทย (ธปท.)           | 0.5 - 2.0                      |
|                                     |                                |
| บริษัท ไทยรับประกันภัยต่อ จำกัด (มหาชน)    | 0.25 - 1.75                    |
+-------------------------------------+--------------------------------+

2.  เสถียรภาพของค่าเงินบาท ค่าเงินบาทปรับตัวแข็งค่าขึ้นในไตรมาสแรกของปี 2551
    หลังจากนั้นค่าเงินบาทได้เปลี่ยนแปลงทิศทางเข้าสู่แนวโน้มที่อ่อนค่าลงท่ามกลางความแข็งแกร่งของเงินดอลลาร์
    เนื่องจากถูกมองว่าเป็นเงินสกุลที่มีความปลอดภัยในยามที่เศรษฐกิจเกิดการชะลอตัว
    ซึ่งค่าเงินบาทอ่อนค่าลงเป็นไปในทิศทางเดียวกับเงินสกุลเอเชีย
    แต่ค่าเงินบาทก็สามารถฟื้นตัวกลับมาแข็งค่าขึ้นในช่วงปลายปี 2551 ที่ 34.80
    บาทต่อดอลลาร์ฯ ศูนย์วิจัยกสิกรไทยประเมินค่าเงินบาทในช่วงครึ่งปีแรกของปี 2552
    อาจมีแนวโน้มปรับตัวในทิศทางที่อ่อนค่าลงจากความไม่แน่นอนในทิศทางของเงินดอลลาร์ฯ
    และจะกลับมาแข็งค่าขึ้นในช่วงครึ่งปีหลังของปี 2552
    จากมาตรการกระตุ้นเศรษฐกิจของรัฐบาล แนวโน้มอัตราดอกเบี้ยขาลง
    และการฟื้นตัวของการส่งออก

3.  อัตราดอกเบี้ย ปี 2551 อัตราดอกเบี้ยมีการปรับตัวลง และมีแนวโน้มปรับลดลงอีกในปี 2552
    ตามอัตราดอกเบี้ยของธนาคารกลางสหรัฐ (FED) จากวิกฤตการณ์ทางการเงินโลก
    ส่งสัญญาณการชะลอตัวทางเศรษฐกิจ โดยอัตราดอกเบี้ยในปี 2551 อยู่ที่ร้อยละ 2.75 ต่อปี
    และนักเศรษฐศาสตร์คาดว่า อัตราดอกเบี้ยในช่วงกลางปี 2552 จะอยู่ที่ร้อยละ 1 - 1.5
    ต่อปี

4.  ราคาน้ำมันดิบในตลาดโลก สำหรับในปี 2551 ราคาน้ำมันในตลาดโลกปรับลดลง
    โดยราคาน้ำมันดูไบทรงตัวอยู่ที่ระดับ 95 ดอลลาร์ต่อบาร์เรล และคาดการณ์ในปี 2552
    ระดับราคาน้ำมันจะทรงตัวอยู่ในระดับต่ำลง โดยเฉลี่ยประมาณ 40 - 60 ดอลลาร์ต่อบาร์เรล

5.  ภาวะเงินเฟ้อ อัตราเงินเฟ้อทั่วไปในเดือนธันวาคม 2551 อยู่ที่ร้อยละ 0.4 ต่อปี
    ซึ่งเป็นระดับต่ำสุดในรอบ 6 ปี เนื่องจากราคาน้ำมันภายในประเทศปรับตัวลดลงอย่างรวดเร็ว
    และยังมีสินค้าโภคภัณฑ์บางรายการปรับลดลง ท่ามกลางแนวโน้มเศรษฐกิจโลกถดถอย
    ศูนย์วิจัยกสิกรไทยคาดการณ์อัตราเงินเฟ้อทั่วไป ปี 2552 มีแนวโน้มลดลงในช่วงครึ่งปีแรก
    และมีแนวโน้มเพิ่มขึ้นในครึ่งปีหลัง โดยเฉลี่ยอยู่ในช่วงระหว่างร้อยละ -1 ถึง 1 ต่อปี

จากปัจจัยเสี่ยงต่างๆ ที่ได้กล่าวมาข้างต้น ส่งผลต่อการบริโภคของประชาชนและภาคเอกชน
และการขยายตัวของธุรกิจประกันวินาศภัย ดังนี้

ตารางที่ 1: เปรียบเทียบเบี้ยประกันภัยรับโดยตรงและอัตราการขยายตัวของเบี้ยประกันภัย ปี
2547 – 2551

  ------------------------------------------------- -- -- -- -- ---- -- -- ----- --
                                                                                 

  ------------------------------------------------- -- -- -- -- ---- -- -- ----- --

ที่มา: สำนักงานคณะกรรมการกำกับและส่งเสริมการประกอบธุรกิจประกันภัย

* ประมาณการจากบริษัท ไทยรับประกันภัยต่อ จำกัด (มหาชน)

ภาวะอุตสาหกรรมประกันวินาศภัยและการแข่งขันในปี 2552

จากประมาณการเบี้ยประกันภัยรับโดยตรงของปี 2552 อ้างอิงบริษัท ไทยรับประกันภัยต่อ จำกัด
(มหาชน) โดยคาดการณ์ว่าเศรษฐกิจไทยจะมีการขยายตัวอยู่ระหว่างร้อยละ 0.25 – 1.75
เนื่องจากรัฐบาลของประเทศที่ได้รับผลกระทบจากวิกฤตการณ์ทางการเงินทั้งหลายได้ให้ความสำคัญกับปัญหา
และพยายามใช้นโยบายและมาตรการที่จำเป็นเพื่อช่วยบรรเทาความรุนแรงของผลกระทบที่เกิดขึ้น
ประกอบกับความรุนแรงของปัญหามีแนวโน้มเป็นไปในทิศทางที่ไม่เลวร้ายไปกว่าปี 2551
ซึ่งปัจจัยเหล่านี้จะเป็นตัวขับเคลื่อนให้เกิดกลไกในการทำงาน
และหากปัจจัยที่เกี่ยวข้องมีการขยายตัวตามสมมติฐาน
คาดว่าเบี้ยประกันวินาศภัยไทยน่าจะมีการขยายตัวอยู่แต่อยู่ในระดับที่ไม่สูงนัก ที่ร้อยละ 1.43 –
3.22 ซึ่งแสดงผลอัตราการขยายตัวของเบี้ยประกันภัยเป็น 3 กรณี ดังนี้ กรณีต่ำร้อยละ 1.43
กรณีฐานร้อยละ 2.16 กรณีสูงร้อยละ 3.22

ตารางที่ 2: สรุปผลประมาณการเบี้ยประกันวินาศภัยปี 2552

  ------------- ------------ ----------------------- ------------ ------------ ------------ --------------------- ------- -------- -------
  ประเภท        2550         ประมาณการมูลค่าเบี้ยประกัน                                          ประมาณการอัตราขยายตัว                    
                             (ล้านบาท)                                                       (ร้อยละ)                                

                             2551F                   2552F        2552F        2552F        2551F                 2552F   2552F    2552F

                                                     กรณีต่ำ        กรณีฐาน       กรณีสูง                              กรณีต่ำ   กรณีฐาน   กรณีสูง

  อัคคีภัย         7,103.80     7,316.91                7,348.93     7,384.06     7,422.49     3.00                  0.44    0.92     1.44

  ทะเลและขนส่ง   3,826.29     4,151.52                4,178.20     4,249.23     4,331.03     8.50                  0.64    2.35     4.32

  รถยนต์         61,261.16    64,017.91               65,057.98    65,527.04    66,314.42    4.50                  1.62    2.36     3.59

  เบ็ดเตล็ด       28,456.70    28,883.55               29,282.15    29,463.67    29,662.36    1.50                  1.38    2.01     2.70

  รวม           100,647.94   104,369.89              105,867.25   106,624.01   107,730.30   3.70                  1.43    2.16     3.22
  ------------- ------------ ----------------------- ------------ ------------ ------------ --------------------- ------- -------- -------

ที่มา: การคาดการณ์เบี้ยประกันวินาศภัย ปี 2552, หน้า 6, บริษัท ไทยรับประกันภัยต่อ จำกัด
(มหาชน)

จากตารางที่ 2 แสดงให้เห็นว่าในปี 2552 ประกันภัยรถยนต์มีโอกาสขยายตัวมากที่สุด
คือประมาณร้อยละ 1.62 – 3.59 แต่จากประมาณการยอดจำหน่ายรถยนต์ที่ลดลง
ส่งผลสะท้อนถึงปริมาณความต้องการประกันภัยภาคบังคับแห่งกฎหมายลดลง
และจากการที่ผู้บริโภคปรับเปลี่ยนรูปแบบการประกันภัยรถยนต์โดยความสมัครใจ
ทำให้เบี้ยประกันภัยประเภทนี้ขยายตัวในอัตราที่ลดลง
รองลงมาเป็นประกันภัยทางทะเลและขนส่งคาดว่าจะขยายตัวอยู่ในช่วงร้อยละ 0.64 – 4.32
จากการประเมินมูลค่าการส่งออกที่ปรับตัวลดลงค่อนข้างมากในช่วงปี 2552
อันเนื่องมาจากความต้องการสินค้าภายนอกประเทศเป็นไปในทิศทางที่ลดลง
ประกอบกับความต้องการบริโภคสินค้าและบริการภายในประเทศเป็นไปในทิศทางเดียวกัน
สำหรับประกันภัยเบ็ดเตล็ด คาดว่าจะมีอัตราการขยายตัวในช่วงร้อยละ 1.38 - 2.70
ซึ่งมีอัตราการขยายตัวที่ลดลง จากความต้องการประกันอุบัติเหตุส่วนบุคคล
การประกันความเสี่ยงภัยในทรัพย์สินและสุขภาพที่มีแนวโน้มปรับตัวลดลง
และโครงการลงทุนขนาดใหญ่น่าจะยังไม่เกิดขึ้นในปี 2552
ส่งผลให้การประกันวิศวกรรมมีแนวโน้มปรับตัวลดลงเช่นเดียวกัน
ส่วนประกันอัคคีภัยคาดว่ามีอัตราการขยายตัวในช่วงร้อยละ 0.44 – 1.44
ถึงแม้ว่ารัฐบาลชุดใหม่สามารถผลักดันนโยบายในการแก้ไขปัญหาเศรษฐกิจ
และฟื้นฟูความเชื่อมั่นให้กลับมาสู่ภาคเอกชนและผู้บริโภค อัตราดอกเบี้ยเงินกู้ปรับลดลง
รวมถึงราคาวัสดุก่อสร้างที่ทรงตัว แต่เนื่องจากกำลังซื้อของผู้บริโภคโดยส่วนใหญ่ยังคงอ่อนแอ
รวมถึงสถาบันการเงินเพิ่มความระมัดระวังในการอนุมัติสินเชื่อ
ส่งผลให้ยอดขายที่อยู่อาศัยมีแนวโน้มที่ลดลง

(3) การจัดการผลิตภัณฑ์หรือบริการ

นโยบายและขั้นตอนการรับประกันภัย

บริษัท มีนโยบายรับประกันภัย เพื่อส่งเสริมเศรษฐกิจ สังคม และความมั่นคงของประเทศ
พร้อมทั้งมีการบริหารความเสี่ยงภัยอย่างรอบคอบรัดกุม ซึ่งมีขั้นตอนการรับประกันภัยดังนี้

ขั้นที่ 1 ลูกค้าติดต่อแจ้งความจำนงขอทำประกันภัย โดยอาจจะติดต่อตรงกับบริษัท
ผ่านพนักงานขายของบริษัท หรือผ่านตัวแทน และส่งข้อมูลและ/หรือเอกสารที่จำเป็น
เพื่อใช้ประกอบการพิจารณารับประกันภัย

ขั้นที่ 2 บริษัทพิจารณาความเสี่ยงภัยจากข้อมูลพื้นฐานที่ได้รับ ทั้งนี้หากจำเป็นบริษัท
ต้องออกไปสำรวจสินทรัพย์ที่นำมาประกันภัย ก่อนนำเสนอความคุ้มครองและเงื่อนไขที่เหมาะสม
โดยเจ้าหน้าที่ที่ได้รับมอบหมาย หรือเป็นผู้รับผิดชอบ
ทั้งนี้บริษัทมีเกณฑ์ในการมอบอำนาจการอนุมัติรับประกันภัยตามประเภทประกันภัย
และทุนประกันให้เจ้าหน้าที่บริหารแต่ละระดับสามารถพิจารณารับประกันภัยได้หากเป็นไปตามเกณฑ์การรับประกันภัยและอยู่ภายใต้อำนาจอนุมัติของตน
แต่หากเกินกว่าอำนาจอนุมัติก็จะส่งต่อไปยังระดับที่สูงกว่าต่อไป
ทั้งนี้หากเป็นกรณีที่เป้นความเสี่ยงภัยที่ต้องมีการประกันภัยต่อ
ฝ่ายประกันต่อจะดำเนินการจัดหาบริษัทประกันภัยต่อทั้งในและ/ หรือต่างประเทศ
เพื่อให้เกิดความมั่นใจว่าความเสี่ยงภัยนั้นๆ ในทุนประกันที่ต้องการมีการรองรับความเสี่ยงภัยได้
และหากไม่สามารถรับประกันภัยได้เลยไม่ว่ากรณีใดๆ บริษัทจะรีบดำเนินการแจ้งให้ลูกค้าทราบ
พร้อมทั้งชี้แจงเหตุผล โดยเร็ว

ขั้นที่ 3 หากสามารถรับประกันภัยได้ และลูกค้ายอมรับข้อเสนอ บริษัท
จะดำเนินการออกกรมธรรม์และนำส่งกรมธรรม์ให้ลูกค้า

นโยบายและการชดใช้ค่าสินไหมทดแทน

บริษัทมีนโยบายชดใช้ค่าสินไหมทดแทนให้แก่ผู้เอาประกันภัย หรือผู้รับผลประโยชน์
โดยเน้นความเป็นธรรม ซึ่งมีขั้นตอนการชดใช้ค่าสินไหมทดแทนดังนี้

ขั้นที่ 1 ผู้เสียหายหรือตัวแทนแจ้งความเสียหายให้บริษัททราบ

ขั้นที่ 2 บริษัทพิจารณาความเสียหาย กำหนดมูลค่าสินไหม
ทั้งนี้บริษัทมีพนักงานสำรวจภัยของบริษัทและ/หรืออาจการจ้างบริษัทผู้ชำนาญการทั้งในและ/หรือต่างประเทศเข้ามาร่วมประมวลความเสียหาย
ในการอนุมัติค่าเสียหายบริษัทมีเกณฑ์กำหนดอำนาจเจ้าหน้าที่แต่ละระดับมีอำนาจอนุมัติได้แตกต่างกัน
และมีคณะกรรมการสินไหมทำหน้าที่พิจารณาค่าสินไหมที่มีมูลค่าสูง หรือมีลักษณะซับซ้อน
หรือมีเงื่อนไขพิเศษ

ขั้นที่ 3 ผู้เอาประกันดำเนินการให้บริษัทชดใช้สินไหม โดยการซ่อมแซมหรือรับเงินค่าสินไหมทดแทน

วัตถุประสงค์ และนโยบายการลงทุน

บริษัทมีนโยบายลงทุนในสินทรัพย์ที่มีความมั่นคงและให้ผลตอบแทนเหมาะสม
ทั้งนี้การลงทุนต้องเป็นไปตามพระราชบัญญัติประกันวินาศภัย พ.ศ. 2535
และประกาศกระทรวงพาณิชย์ เรื่องการลงทุนประกอบธุรกิจอื่นของบริษัทประกันวินาศภัย

ขั้นตอนการบริหารการลงทุน

การบริหารเงินลงทุนมีหน่วยงานที่เกี่ยวข้อง คือ ฝ่ายการเงินซึ่งมีหน้าที่ดูแลกระแสเงินสด
(CASHFLOW) ที่เข้ามาในแต่ละวันให้มีความสัมพันธ์กับรายจ่ายในแต่ละวัน
เงินส่วนที่เกินจากรายจ่ายแต่ละวัน
จะแจ้งมายังฝ่ายการลงทุนเพื่อพิจารณานำเงินส่วนที่เกินนี้ไปลงทุน

ฝ่ายการลงทุนจะทำการลงทุนให้เป็นไปตามประกาศกระทรวงพาณิชย์
เรื่องการลงทุนประกอบธุรกิจอื่นของบริษัทประกันวินาศภัย
โดยพิจารณากระจายความเสี่ยงด้านการลงทุนไปยังประเภทที่สามารถลงทุนได้ เช่น
การลงทุนซื้อตั๋วสัญญาใช้เงิน การลงทุนเงินฝากธนาคาร การลงทุนในตลาดหลักทรัพย์
การลงทุนในพันธบัตรรัฐบาล และให้กู้โดยมีหลักทรัพย์ค้ำประกัน
ซึ่งมีการกำหนดสัดส่วนในการลงทุนแต่ละประเภทให้เหมาะสมกับสภาวะของตลาดเงินตลาดทุน ณ
เวลานั้นๆ โดยพิจารณาถึงความสอดคล้องกันของการลงทุนแต่ละประเภทกับความเสี่ยง
ผ่านการเห็นชอบจากคณะกรรมการลงทุน แล้วจึงเสนอกรรมการผู้จัดการเพื่ออนุมัติการลงทุน
ก่อนดำเนินการทุกครั้ง

ฝ่ายการลงทุนจะติดตามความเคลื่อนไหวทางด้านเศรษฐกิจ การวิเคราะห์ข้อมูลอย่างสม่ำเสมอ
จากสถาบันการเงินและศูนย์วิจัยของหน่วยงานที่มีความน่าเชื่อถือหลายแห่งประกอบการวางแผนการลงทุนอยู่ตลอดเวลาเพื่อเพิ่มความยืดหยุ่นของแผนงานการลงทุน
หากสภาวะในตลาดเงินหรือตลาดทุนเกิดความผันผวน

(4) งานที่ยังไม่ได้ส่งมอบ

ไม่มี